Ενδεικτικές απαντήσεις
2.1
α) 
i. Θα χρησιμοποιούσαμε το προϊόν που εμφανίζει μεγαλύτερη περιεκτικότητα σε CaO, δηλαδή το Α, που έχει περιεκτικότητα 95 %w/w.
ii. Θα χρησιμοποιούσαμε το προϊόν Β, αφού όσο μικρότερη είναι η περιεκτικότητα του προϊόντος σε CaO, τόσο χαμηλότερο είναι και το οικονομικό του κόστος.
β) Δίκιο έχει η Μαίρη. Από τον πίνακα γίνεται φανερό ότι όσο μεγαλύτερη η περιεκτικότητα του προϊόντος σε CaO, τόσο πιο εύκολα διαλύεται στο νερό (ή όσο περισσότερες οι προσμείξεις, τόσο μικρότερη η ευκολία διάλυσής του στο νερό). 
γ)
i. Η ηλεκτρονιακή δομή των ατόμων Ca και O είναι η εξής:
8O: Κ(2) L(6), 
20Ca: Κ(2) L(8) M(8) Ν(2).
ii. Το ασβέστιο ως μέταλλο έχει την τάση να αποβάλει δύο ηλεκτρόνια, για να αποκτήσει δομή ευγενούς αερίου. Με τον τρόπο αυτό μετατρέπεται σε κατιόν Ca2+. Αντίστοιχα, το οξυγόνο ως αμέταλλο έχει την τάση να προσλάβει δύο ηλεκτρόνια και να μετατραπεί σε ανιόν Ο2-.  Καθώς άτομα Ca και Ο έρχονται κοντά, τα δύο ηλεκτρόνια του Ca θα μεταφερθούν στο Ο. 

                          
Τα ιόντα Ca2+ και Ο2- που προκύπτουν έλκονται με ηλεκτροστατικές δυνάμεις και προκύπτει ο κρύσταλλος με χημικό τύπο CaΟ. Η ένωση που προκύπτει είναι ιοντική.

2.2 
α) 2 CaSO3(s) +  O₂(g) →  2 CaSO₄(s).  
β) 
i. Ca(OH)2 : υδροξείδιο του ασβεστίου,
SO₂ : διοξείδιο του θείου.          
ii. Οι αριθμοί οξείδωσης για το ασβέστιο είναι +2 (αφού είναι αλκαλική γαία) και για το οξυγόνο είναι -2. Αν x είναι ο αριθμός οξείδωσης του S, θα ισχύει:
για το SO2 :  1·x + 2·(-2) = 0 ⇒ x = 4,
για το CaSO₄ :  1·(+2) + 1·x + 4·(-2) = 0 ⇒ x = 6.
γ) 
i. Οι αντιδράσεις που πραγματοποιούνται είναι οι εξής:
CaCO3(s) + 2 HCl(aq) → CaCl2(aq) + CO2(g) + H2O(l)     
Fe (s) +  2 HCl(aq) → FeCl2(aq) + H2(g)
ii. Το όργανο Χημείας υψηλότερης ακρίβειας στη μέτρηση του όγκου είναι η ογκομετρική φιάλη. Αυτή θα του προτείναμε να χρησιμοποιήσει. 

